Document ID: /roh_data/filtered/fineweb-2-filterrobots_roh.jsonl.gz/34610

Sin il tschancun da 3,7 kilometers pericliteschian radund 14 lavinas la via, hai num en la communicaziun. Intginas lavinas sajan gia vegnidas a val, per part artifizialmain. Dapertut na saja quai betg pussibel da distatgar las lavinas a moda artifiziala. La cumissiun da lavinas saja al lieu e valiteschia cuntinuadamain la situaziun.
Durant la notg possian las lavineras puspè sa stabilisar. Entras las temperaturas fraidas vegnia il privel da lavinas pli pitschen.
Ord l'archiv
L'institut da naiv e lavinas a Tavau ha sviluppà in program cun quel ch'ins sa analisar lavinas. Per perfecziunar mesiras da segirezza è qua in instrument prezius.